b'\n_START_ARTICLE_\nSangaste linnam\xc3\xa4gi\n_START_PARAGRAPH_\nSangaste linnam\xc3\xa4gi on linnam\xc3\xa4gi Valga maakonnas Otep\xc3\xa4\xc3\xa4 vallas M\xc3\xa4ek\xc3\xbcla k\xc3\xbclas.\n_START_SECTION_\nKirjeldus\n_START_PARAGRAPH_\nKalevipoja s\xc3\xa4ngi t\xc3\xbc\xc3\xbcpi linnam\xc3\xa4e 15 m k\xc3\xb5rgused n\xc3\xb5lvad on \xc3\xbchtlaselt j\xc3\xa4rsud ja kunstlikult j\xc3\xa4rsustatud. \xc3\x95ueala pindala on 5000 ruutmeetrit. Vallide laius 4 m ja k\xc3\xb5rgus 1,5 m.\n_START_SECTION_\nAjalugu\n_START_PARAGRAPH_\nLinnusest v\xc3\xb5etud s\xc3\xb6eproovid viitavad 11. sajandi ja 13. sajandi algusveerandi vahemikule, keraamikaleiud aga mainitud perioodi l\xc3\xb5ppj\xc3\xa4rgule. Ajaloolaste arvates v\xc3\xb5is linnuse ehitamisel 11. v\xc3\xb5i 12. sajandil osaleda v\xc3\xa4ga suur rahvahulk ja t\xc3\xb6\xc3\xb6de korralduslik tase oli v\xc3\xa4ga k\xc3\xb5rge. V\xc3\xb5imalik, et suuremad mullat\xc3\xb6\xc3\xb6d tehti \xc3\xbcheskoos, kuid siis j\xc3\xa4id ehitust\xc3\xb6\xc3\xb6d pooleli ning osaliselt v\xc3\xa4ljaehitatud linnust hakati p\xc3\xa4rast m\xc3\xb5ningast mahaj\xc3\xa4etust taas kaitseks kohandama alles 13. sajandi alguse ristis\xc3\xb5dade ajal.\n_START_SECTION_\nLegendid\n_START_PARAGRAPH_\nP\xc3\xa4rimused r\xc3\xa4\xc3\xa4givad linnam\xc3\xa4el olnud ja sealt j\xc3\xa4rve uppunud kirikust (siit ka Kirgj\xc3\xa4rve nimi).'